CELEX: 32019D1593
Language: da
Date: 2019-09-24 00:00:00
Title: Rådets gennemførelsesafgørelse (EU) 2019/1593 af 24. september 2019 om ændring af gennemførelsesafgørelse 2013/676/EU om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem

27.9.2019   
               
               
                  DA
               
               
                  Den Europæiske Unions Tidende
               
               
                  L 248/69
               
            
         RÅDETS GENNEMFØRELSESAFGØRELSE (EU) 2019/1593
         af 24. september 2019
         om ændring af gennemførelsesafgørelse 2013/676/EU om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Ved Rådets gennemførelsesafgørelse 2010/583/EU (2) og efterfølgende Rådets gennemførelsesafgørelse 2013/676/EU (3) fik Rumænien tilladelse til at anvende en særlig foranstaltning med henblik på at udpege den afgiftspligtige person, der modtager leverancer af træprodukter fra afgiftspligtige personer, som den person, der er ansvarlig for betaling af moms på disse leverancer. Tilladelsen blev ved Rådets gennemførelsesafgørelse (EU) 2016/1206 (4) forlænget indtil den 31. december 2019.
                  
               
                     (2)
                  
                  
                     Ved brev registreret i Kommissionen den 11. marts 2019 anmodede Rumænien om tilladelse til fortsat at anvende den særlige foranstaltning ud over den 31. december 2019. Anmodningen var i overensstemmelse med gennemførelsesafgørelse 2013/676/EU ledsaget af en rapport om anvendelsen af denne foranstaltning.
                  
               
                     (3)
                  
                  
                     Kommissionen underrettede ved breve af 9. april 2019 de øvrige medlemsstater om Rumæniens anmodning. Ved brev af 10. april 2019 underrettede Kommissionen Rumænien om, at den rådede over alle de nødvendige oplysninger til at vurdere anmodningen.
                  
               
                     (4)
                  
                  
                     Ifølge de oplysninger, som Rumænien gav, har den faktiske situation, som retfærdiggjorde anvendelsen af den særlige foranstaltning, ikke ændret sig. Derudover indikerer analyser foretaget af de rumænske myndigheder, at foranstaltningen har vist sig at være effektiv med hensyn til at mindske afgiftsunddragelse.
                  
               
                     (5)
                  
                  
                     Den særlige foranstaltning står i rimeligt forhold til de tilstræbte mål, da den er begrænset til meget bestemte transaktioner inden for en sektor, hvor der er betydelige problemer med afgiftsunddragelse og -undgåelse. Fortsat anvendelse af foranstaltningen vil derudover ikke medføre negative konsekvenser for bekæmpelsen af svig i detailsektoren, i andre sektorer eller i andre medlemsstater.
                  
               
                     (6)
                  
                  
                     Rumænien bør derfor gives tilladelse til fortsat at anvende den særlige foranstaltning i endnu en begrænset periode indtil den 31. december 2022.
                  
               
                     (7)
                  
                  
                     Fravigelser bemyndiges normalt for en begrænset periode, så det kan vurderes, om de særlige foranstaltninger er hensigtsmæssige og effektive. Fravigelser giver medlemsstater tid til at indføre andre konventionelle foranstaltninger for at håndtere det omhandlede problem frem til udløbet af de særlige foranstaltninger. Fravigelser, som gør det muligt at anvende ordningen med omvendt betalingspligt, indrømmes kun undtagelsesvis inden for særlige områder, hvor der forekommer svig, og hvor en sådan fravigelse er en sidste udvej. Rumænien bør derfor indføre andre konventionelle foranstaltninger til at bekæmpe og forebygge yderligere udbredelse af momssvig i tømmer- og træsektoren, inden den særlige foranstaltning udløber, og bør følgelig ikke længere have brug for at fravige artikel 193 i direktiv 2006/112/EF med hensyn til sådanne leverancer.
                  
               
                     (8)
                  
                  
                     Det er derfor på nuværende tidspunkt ikke nødvendigt at medtage særlige bestemmelser i gennemførelsesafgørelse 2013/676/EU vedrørende indgivelse af yderligere anmodninger om at forlænge den fravigelse, som der er givet tilladelse til i medfør af nævnte gennemførelsesafgørelse, ud over den 31. december 2022.
                  
               
                     (9)
                  
                  
                     Den særlige foranstaltning har ingen negative indvirkninger på Unionens egne indtægter hidrørende fra moms.
                  
               
                     (10)
                  
                  
                     Gennemførelsesafgørelse 2013/676/EU bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I Rådets gennemførelsesafgørelse 2013/676/EU foretages følgende ændringer:
            
                        1)
                     
                     
                        I artikel 1 ændres »31. december 2019« til »31. december 2022«.
                     
                  
                        2)
                     
                     
                        Artikel 3 udgår.
                     
                  
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til Rumænien.
         
         
            Udfærdiget i Bruxelles, den 24. september 2019.
            
               
                  På Rådets vegne
               
               K. KULMUNI
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets gennemførelsesafgørelse 2010/583/EU af 27. september 2010 om tilladelse til Rumænien til at indføre en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 256 af 30.9.2010, s. 27).
         
            (3)  Rådets gennemførelsesafgørelse 2013/676/EU af 15. november 2013 om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 31).
         
            (4)  Rådets gennemførelsesafgørelse (EU) 2016/1206 af 18. juli 2016 om ændring af gennemførelsesafgørelse 2013/676/EU om tilladelse til Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 198 af 23.7.2016, s. 47).